जर्मनी के सबसे बड़े चिड़ियाघर डुइसबर्ग जू में एक शेर के सामने जिंदा जेब्रा को डाल दिया गया। शेर ने उसे पलभर में शिकार बना लिया और मजे से खाने लगा। जू प्रबंधन का कहना है कि जेब्रा की उम्र 24 साल हो गई थी और वह बीमार था, जिसकी वजह से ऐसा किया गया।
Related Placeholder
बता दें कि हाल ही में स्टेफन शेजोक नाम का टूरिस्ट डुइसब्रग जू में घूमने गया था। इस दौरान उसने देखा कि एक शेर बड़े मजे से जेब्रा के सिर को खा रहा है। शेजोक ने इस घटना के फोटोज क्लिक कर लिए। फोटोज सामने आने के बाद जू प्रबंधन ने कहा है कि इसमें कोई बुराई नहीं है, क्योंकि जेब्रा की उम्र काफी हो चुकी थी। वह बीमार था और इलाज के बावजूद कोई सुधार नहीं हो रहा था।
जू के साइंस डाइरेक्टर जोशन रेटर ने बताया कि जेब्रा की तबीयत लगातार बिगड़ती जा रही थी। ऐसे में हमने उसे बीमारी से तड़पते हुए छोड़ने की जगह शेर के पिंजरे में डालने का निर्णय लिया। रेटर के मुताबिक, बीमार जेब्रा को खाने से शेर को कोई नुकसान नहीं होगा। बता दें कि डुइसबर्ग जू की स्थापना सन् 1934 में हुई थी, जो कि जर्मनी का सबसे बड़ा जू है।
आगे की स्लाइड्स में देखें इससे जुड़े कुछ और फोटोज...
hin_Deva eng_Latn hin_Deva hin_Deva hin_Deva